โลกออนไลน์ครึกครื้น ประชันไอเดียสุดฮา นำของใกล้ตัวใช้แทน ถุงพลาสติก
รวมภาพไอเดียสุดฮาจากชาวโซเชียล ขานรับมาตรการ งดใช้ถุงพลาสติก บอกเลยว่าไม่ได้มีแค่ถุงผ้า แต่ยกขบวนมาทั้งไม้แขวนเสื้อ ผ้าห่ม รองเท้า กะละมังกำลังเป็นกระแสที่หลายคนตื่นตัว หลังจาก ครม. มีมติเห็นชอบให้ห้างสรรพสินค้า ซุปเปอร์มาร์เก็ต และร้านสะดวกซื้อ งดแจกถุงพลาสติก ตั้งแต่วันที่ 1 มกราคม 2563 เป็นต้นไป ซึ่งต่อมาหลายคนได้ให้ความร่วมมือนำถุงผ้า รวมไปถึงสิ่งของต่างๆ จนเกิดเป็นภาพน่ารักๆ ผสมความฮาทีมข่าวไทยรัฐออนไลน์ จึงได้รวบรวมมาดังนี้แฟนเพจเรน ทหารม้าโยโกฮาม่าได้ครีเอตไอเดียนำของใช้มาแทนถุงพลาสติก เช่น พวงไม้หนีบผ้ามาหนีบซองขนม ไม้แขวนเสื้อ ผ้าห่ม ย่ามพระ กะละมัง ซึ่งต่อมาได้มีคนแชร์ออกไปจำนวนมากแฟนเพจBenz Apache - เบ๊น อาปาเช่ ซึ่งมีผู้ติดตามกว่า 1.7 ล้านคน ก็ได้โพสต์ภาพนำรองเท้าไซส์ยักษ์มาใส่ของ ระบุข้อความว่า ไม่ได้เอาถุงผ้ามา เอามาแต่รองเท้าเฟซบุ๊กวรเชษฐ์ เอมเปีย ของเชษฐ์ สไมล์บัฟฟาโล ได้สะพายตระกร้าจักสานมาซื้อของในซุปเปอร์มาร์เก็ตเฟซบุ๊ก‎กิตติวัฒน์ ธัญพงศ์พฤฒิ‎ โพสต์ภาพนำกระเป๋าใส่แมวมาใช้แทนถุงบ้าน โดยมีน้องเหมียวนั่งอยู่ข้างๆ ลงในกลุ่ม ทาสแมว พร้อมข้อความว่าวันแรกที่มีการประกาศงดใช้ถุง แมวก็จะลำบากหน่อย1 มกราคม วันบอกลาถุงพลาสติก#อึนจุงขณะที่ แฟนเพจ ที่นี่ประโคนชัย ได้นำภาพชายอายุประมาณ 35-40 ปี นำถุงปุ๋ยสีฟ้า เข้าไปในห้างโลตัสสาขาประโคนชัย เพื่อเอาไปส่งสินค้าที่ตนเองซื้อแบบไม่อายใคร พร้อมระบุข้อความว่า ถุงจี ลดโลกร้อน หลังปีใหม่ห้างงดบริการถุงพลาสติก เราต้องหาถุงไปเอง พิกัดห้างเทสโก้ โลตัสประโคนชัยหลังจากมีการโพสต์ไปได้ไม่นาน ได้มีคนกดถูกใจ และแชร์ภาพดังกล่าวเป็นจำนวนมาก นอกจากนี้ยังมีคนมาแสดงความคิดเห็นและแบ่งปันไอเดียนำของใช้ไปใช้แทนถุงพลาสติก โดยส่วนใหญ่จะชื่นชอบ ถึงแม้จะดูไม่เรียบร้อยเท่าไร แต่ทุกคนที่คอมเมนต์เข้าไป ส่วนมากบอกว่า น่ารักดี
รวมภาพไอเดียสุดฮาจากชาวโซเชียล ขานรับมาตรการ งดใช้ถุงพลาสติก บอกเลยว่าไม่ได้มีแค่ถุงผ้า แต่ยกขบวนมาทั้งไม้แขวนเสื้อ ผ้าห่ม รองเท้า กะละมัง 
งดแจกถุง,ข่าวเด่น,งดถุงพลาสติก 2563,งดใช้ถุงพลาสติก 2563,ลดใช้ถุงพลาสติก,ถุงพลาสติก,ข่าวทั่วไป